Ann Kristin Aarønes

Ann Kristin «Anka» Aarønes (født 19. januar 1973 i Ålesund) er en norsk fotballspiller som vant serie og cup flere ganger.Ann Kristin Aarønes i Store Norske Leksikon

 Med klubblag 
Aarønes' lag, Spjelkavik, rykket opp i 1991, og Aarønes debuterte i 1. divisjon (daværende navn på Toppserien) i 1992, etter å ha spilt sin 12. landskamp. Aarønes ble lagets toppscorer med 12 mål, over halvparten av lagets totale mål i serien. Spjelkavik rykket ned, og Aarønes flyttet til Trondheims/Ørn. Der ble hun en øyeblikkelig hit, hun ble lagets, og seriens, nest mest scorende spiller med 18 mål, 8 mål bak Randi Leinan. Aarønes var også med på å vinne cupgullet det året. Aarønes var med på å vinne serien og cupen fem ganger hver i de neste seks årene hun spilte for Trondheims-Ørn, og hun spilte en vesentlig rolle i at klubben er norsk kvinnefotballs mest meritterte klubb. Hun er utnevnt til æresmedlem av klubben.

I 2001 reiste hun og lagvenninne Gro Espeseth til New York City for å spille profesjonell for det nyoppstartede  New York Power, som betalte 10 000 dollar for Ann Kristin (og 15 000 for Gro).Nyter profflivet i Dagbladet den 19. mai 2001. Men så la hun opp etterpå og jobbet for Trøndelag Fotballkrets, mens laget ble lagt ned i 2003Aarønes legg opp fra nrk.no den 3. oktober 2001.

Fra 2004 har hun jobbet med regnskap og billettsalg for Aalesund Fotballklubb.Regnskapseksperten og billettsjefen: – Vi måtte ha jobb ved siden av idretten fra tv2.no den 29. desember 2018.

 Med landslag 
Hun debuterte den 2. september 1990 på Norges kvinnelandslag i fotball uten å ha spilt en eneste toppseriekamp. Både i den kampen (mot England) og neste (mot Ungarn) var hun innbytter, men i den tredje kampen, mot Danmark, spilte hun fra start, og scoret sitt første mål.

Aarønes var med på å vinne EM i fotball for kvinner 1993 og var med i VM i fotball for kvinner 1995. Aarønes scoret to mål i åpningskampen mot Nigeria og tre mot Canada i gruppespillet. Norge vant også den siste kampen i gruppespillet,  vant  kvartfinalen mot Danmark, og møtte favorittene USA i semifinalen. Aarønes scoret kampens eneste mål, og Norge kom til finalen mot Tyskland. Norge vant kampen, og Aarønes ble turneringens toppscorer med 6 mål, og vant dermed "Golden Shoe".

Året etter kom Aarønes og resten av landslaget til semifinalen i OL i Atlanta. Der ble det tap mot USA, men Norge vant bronsefinalen mot Brasil etter to kjappe mål av Aarønes. Aarønes var også med på å vinne samtlige fire seire Norge har i Algarve Cup. Aarønes la opp som landslagsspiller i 1999, visstnok fordi hun mente at nok var nok.Winding down in New York

 Meritter 
Med landslaget
 VM-gull 1995
 EM-gull 1993
 OL-bronse 1996

Med Trondheims/Ørn:
 Seriemester 1994, 1995, 1996, 1997 og 2000
 Cupgull 1993, 1994, 1996, 1997, 1998 og 1999

 Referanser 

 Eksterne lenker 



Kategori:Norske fotballspillere
Kategori:Norske fotballspillere i USA
Kategori:Norske damelandslagsspillere i fotball
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1996
Kategori:Deltakere for Norge under Sommer-OL 1996
Kategori:Fotballspillere under Sommer-OL 1996
Kategori:Europamestere i fotball
Kategori:Fotballspillere for SK Trondheims-Ørn
Kategori:Personer fra Ålesund kommune
Kategori:Norgesmestere i fotball
Kategori:Aalesunds Fotballklubb
Kategori:Olympiske medaljevinnere i fotball
Kategori:Spillere i VM i fotball for kvinner 1995
Kategori:Spillere under EM i fotball for kvinner 1997
Kategori:Spillere i VM i fotball for kvinner 1999